Bindus
Bindus (skr. बिन्दु = IAST: bindu- „lašas, taškas“) – hinduistinio ir budistinio tantrizmo sąvoka, reiškianti tašką, sudarytą iš vyriškų ir moteriškų pradmenų. Vyrišką pradą simbolizuoja balta spalva, moterišką – raudona (arba purpurinė). Tikima, kad bindų yra visame kūne. Tibeto budizme bindus (tibet. ཐིག་ལེ  = thig le) nurodo į subtilųjį arba vaivorykštinį kūną. Hinduistai bindus laiko dievo Šivos žmonos Šaktės apraiška, todėl pagal paprotį ištekėjusių moterų kaktoje kaip vaisingumo simbolis žymimas raudonas taškas, vadinamas bindi (बिंदी = bindī).